**ОБРАЗЛОЖЕЊЕ**

На основу чл. 44 Статута ЈП "Нишстан" у Нишу, Надзорни одбор Предузећа Одлуком број 01-1148/4 од 03.03.2017. године донео је Средњорочни план пословне стратегије и развоја ЈП "Нишстан" Ниш за период од 2017. године до 2022. године број 01-1159 од 03.03.2017. годин и доставио га оснивачу, ради давања сагласности.

Одлуком о усклађивању пословања ЈП за стамбене услуге ''Нишстан'' Ниш са Законом о јавним предузећима (Службени лист Града Ниша'' број 135/2016) утврђене су делатности које Предузеће обавља. Конкретизација послова из утврђених делатности остварује се на основу средњорочног и годишњих програма пословања, који према врсти послова и начину обезбеђења средстава за њихово финансирање имају посебне целине и то:

- Програм хитних интервенција;

- Програм текућег одржавања;

- Програм инвестиционог одржавања према скупштинама станара и

- Програм инвестиционог одржавања према трећим лицима.

У наредном средњорочном периоду ЈП „Нишстан„ планира континуирано остваривање позитивног финансијског ефекта, тако да се у 2017. очекује остварена добит у износу од 2.044.276 динара, док би остварена добит у 2022. години износила 4.150.000 динара.

Планира се повећање степена наплате потраживања, тако да неће бити потребе за коришћењем дозвољеног минуса код пословних банака, које Предузеће тренутно сукцесивно користи и отплаћује. Планира се набавака основних средстава у укупном износу од 14.700.000 динара, док ће се реализација набавке спроводити у складу са Законом о јавним набавкама, а на основу одлука органа управљања. Што се тиче активности које се односе на инвестициона улагања у планском периоду биће усмерена на локацију у Нишу , у ул. Марка Орешковића, на окончање поступка експропријације замљишта, чиме би се омогућила градња објекта.

До краја средњорочног планског периода у односу на планираних 165 радника у 2017. години, број запослених би максимално требало да износи 170 радника у 2022. години, што би представљао оптималан број запослених. Не предвиђа се повећање броја административних радника, већ би се све активности везане на доквалификацију и преквалификацију радника односиле на повећање броја непосредних извршилаца.

Планира се смањење трошкова и контрола торшкова што је веома битно за реализацију програмских задатака. Ради одржавања конкурентности на тржишту предвиђа се улагање у информационе технологије, набавка савремених алата, машина, као и теретних и специјалних возила. Такође се планира улагање у рекламе што је, поред непосредног контакта са корисницима услуга, од кључног значаја за повећање броја зграда које би Предузеће одржавало.

Имајући у виду да је Средњорочни план пословне стратегије и развоја ЈП "Нишстан" Ниш за период од 2017. године до 2022. године година сачињен у складу са важећим законским прописима, циљевима садржаним у оснивачком акту јавног предузећа и пратећом нормативом, Секретаријат за имовинско – правне послове предлаже доношење решења као у диспозитиву.

**СЕКРЕТАР**

**Секретаријата за имовинско-правне послове**

**Анђелија Стаменковић, дипл. правник**